KOMENTE DHE REKOMANDIME MBI RAPORTIN E MONITORIMIT TË 4 / MUJORIT TË PARË TË VITIT 2019 PËR MINISTRINË E SHËNDETËSISË DHE MBROJTJES SOCIALE 
I. Vlerësim i përgjithshëm i qëllimeve dhe objektivave të politikës si dhe performanca e  produkteve kryesore
Ministria e Shëndetësisë dhe Mbrojtjes Sociale, në përputhje me drejtimet kryesore të politikës së përgjithshme shtetërore dhe me programin e Këshillit të Ministrave, me fondet buxhetore të miratuara për vitin 2019 ka hartuar, programuar dhe zhvilluar politikat kombëtare shëndetësore dhe sociale, në përputhje me programin e qeverisë së Republikës së Shqipërisë.
 Programet për të cilat kjo ministri administron fondet për vitin 2019 janë: 
1. Programi “Planifikim, Menaxhim, Administrim”

2. Programi “Shërbime të Kujdesit Shëndetësor Parësor”  

3. Programi “Shërbime të Kujdesit Shëndetësor Dytësor” 

4. Programi “Shërbime të Shëndetit Publik”

5. Programi “Shërbimi Kombëtar i Urgjencës Mjekësore”
6. Programi “Përkujdesi Social”

7. Programi “Rehabilitimi i të Përndjekurve Politikë”

Për programin “Shërbime të Kujdesit Shëndetësor Parësor” janë realizuar objektivat: 

· Përmirësimi i shërbimeve parandaluese dhe të diagnostikimit të hershëm të sëmundjeve për persona që do të kryejnë kontrollin mjekësor bazë periodik.

· Përmirësim i ofrimit të shërbimit parësor nëpërmjet zgjerimit të skemës së medikamenteve për të gjithë popullatën e siguruar ose jo.

· Plotësim i qendrave shëndetësore me infrastrukturën e nevojshme për funksionimin e sistemit të informacionit.

Këto objektiva janë arritur nëpërmjet realizimit të produkteve, si më poshtë:

·  “Mbulimi me kujdesin parësor ”, janë realizuar vizita tek mjeku i familjes, gjatë kwsaj periudhe , 2.099.149 pacientë me një kosto faktike 1,067 milionë lekë. 

· “Kryerja e Chek-Up”, ku gjatë 4/Mujorit te parë të vitit 2019 kanë kryer chek-up rreth 166 mijë  pacientë. 

· “Pacientë të trajtuar me recetë me rimbursim nga mjeku i familjes” , me një kosto faktike prej 1,950 milionë lekë për 400.000 pacientë

Për programin “Shërbime të Kujdesit Shëndetësor Dytësor” janë realizuar objektivat:

· Mbulimit të popullatës me kujdes mjekësor spitalor;

· Rritja e efektshmërisë në dhënien e shërbimit spitalor nëpërmjet uljes së kohës së pritjes së pacientëve që kanë nevojë për shërbim spitalor të 10 paketave të shërbimeve në spitalet publike e private të financuara nga FSDKSH. 

· Rritja e sigurisë së shërbimit të rregjistrimit dhe kontrollit të barnave dhe materialeve mjekësore;

· Rritja e aksesit të pacientëve për shërbimin e dializës, nëpërmjet ofrimit në qendra të reja; 

· Plotësimin e nevojave të spitaleve me infrastrukturë ndërtimore, 

Këto objektiva janë realizuar nëpërmjet  produkteve, performanca e të cilave për 4/mujorin e parë të vitit 2019, është realizuar, si më poshtë:

· “Trajtimi i pacientëve të shtruar në spitale”, ku janë shtruar 103.703 pacientë me një kosto faktike prej 5,970 milionë lekë. 

· “Pacientë të trajtuar nga paketat spitalore”, ku janë trajtuar 2.631 pacientë, me një kosto faktike, prej 1,338 milion lekë; 

· “Trajtimi i pacientëve në spitalet psikiatrike”, ku janë trajtuar 430 pacientë, me një kosto faktike, prej 388 milionë lekë, nga 1450  pacientë të planifikuar me një kosto 685 milion lekë.

· “Pacientë të trajtuar me dializë”, ku janë kryer 61,097 seanca me një kosto faktike prej 115 milionë lekë, duke rritur aksesin e pacientëve për shërbimin e dializës nëpërmjet ofrimit në 5 qendra të reja.

Për programin “Shërbime të Shëndetit Publik” janë realizuar objektivat:

· Sigurimit të qëndrueshmërisë së mbulesës vaksinare, për vaksinat e kalendarit të vaksinimit; 

· Reduktimit të numrit të shpërthimeve epidemike me burim ndotjen e ujit;  

· Rritjes së përputhshmërisë ligjore dhe ndëshkimin e parregullsive të evidentuara nëpërmjet sigurimit të kryerjes së inspektime shëndetësore; 

· Depistimit të grave për kancerin e gjirit. 
Këto objektiva, për 4/mujorin e parë të vitit 2019, janë realizuar nëpërmjet realizimit të produkteve, performanca e të cilave paraqitet si më poshtë:

· “Inspektime të kryera nga inspektoriatet” është realizuar me një kosto faktike prej 78 milion lekë dhe janë kryer 5.312 inspektime.

· “Blerja dhe monitorimi i vaksinave” është realizuar me një kosto faktike prej 177 milion lekë dhe janë vaksinuar rreth 68 mijë. 

· “Monitorimi i situatave epidemiollogjike”, është realizuar me një kosto faktike prej   632 milion lekë dhe janë kryer rreth 938 kontrolle për të monitoruar agjentët mjedisore për ujrat, ambjentin, ushqyerjen, shëndetin në punë, duke respektuar standartet e BE-se.

· “Depistimi i grave për kancerin e gjirit”, ku janë depistuar 993 gra me një kosto faktike prej 1,234 milionë lekë.

Për programin “Kujdesit Social” janë realizuar objektivat:

· Rritjes së efikasitetit dhe transparencës së skemës të ndihmës ekonomike nëpërmjet administrimit të regjistrit elektronik kombëtar dhe përdorimit të sistemit të pikëzimit; 

· Reformimit të sistemit të vlerësimit të personave me aftësi të kufizuar, duke vënë në zbatim sistemin e ri të vlerësimit sipas Modelit Social  dhe duke ulur përqindjen e rasteve abuzive të përfituesve që nuk shfaqin aftësi të kufizuar; 

· Ngritjes së një sistemi të integruar të shërbimeve të kujdesit social në njësitë e qeverisjes vendore dhe ofrimi i modeleve të reja të shërbimeve sociale; 

· Zhvillimit të Sistemit të Menaxhimit të Informacionit për mbrojtjen sociale; 

· Rritjes së kapaciteteve të strukturave qendrore, rajonale dhe vendore, në fusha që përfshijnë administrimin, monitorimin dhe vlerësimin e skemës së ndihmës ekonomike dhe përmirësimi i shërbimeve të kontrollit/auditit për të reduktuar numrin e abuzimeve.

Këto objektiva janë realizuar nëpërmjet  produkteve, performanca e të cilave për 4/mujorin e parë të vitit 2018, është realizuar, si më poshtë:

· “Familje dhe individë në nevojë, përfitues të ndihmës ekonomike”, është realizuar me një kosto faktike prej 1,230 milion lekë për 66.276 familje përfituese.
·  “Persona me aftësi të kufizuar përfitues nga programi i aftësisë së kufizuar” është realizuar me një kosto faktike prej 5,150 milion lekë për 162.991 persona përfitues.
· “Përfitues të shërbimeve të përkujdesit social të ofruara në qëndrat rezidenciale publike”, është realizuar me një kosto faktike prej 267 milionë lekë për 1.100 persona. 
· “Shperblimi i lindjes” ku kanë përfituar 30.000 bebe me një kosto faktike prej 600 milion lekë. 
II. “Karakteristika kryesore të performancës së shpenzimeve”
Në fund të 4/mujorit të parë të vitit 2019, situata në lidhje me realizimin e shpenzimeve të buxhetit, krahasuar me planin e vitit 2019, sipas raportit të monitorimit të paraqitur nga ana e ministrisë, paraqitet si më poshtë:

	                   Emërtimi
	% e realizimit të shpenzimeve                                  
kundrejt  planit 2019    

	1. Planifikim Menaxhim Administrim
	             19 %

	2. Shërbime të Kujdesit Shëndetësor Parësor 
	             38 %

	3. Shërbime të Kujdesit Shëndetësor Dytësor
	             28 % 

	4. Shërbime të Shëndetit Publik 
	             30 %   

	5. Shërbimi Kombëtar i Urgjencës Mjekësore
	             10 %           

	6. Përkujdesi Social
	              32 %        

	7. Rehabilitimi i të Përndjekurve Politikë
	              38 %

	                                Totali
	                       31 %     


Pra siç shikohet nga të dhënat e tabelës së mësipërme plani i shpenzimeve të buxhetit në total për këtë ministri, për 4/mujorin e parë të vitit 2019, është realizuar në rreth 31 % të planit vjetor. 
Duke e parë këtë realizim sipas programeve, vërejmë  që përqindja e realizimit të shpenzimeve varion në nivele të ndryshme duke filluar nga rreth 19 % të planit vjetor në programin “Planifikim Menaxhim Administrim”, 10% të planit vjetor në programin “Shërbimi Kombëtar i Urgjencës Mjekësore”, 30 % te planit vjetor në programin “Shërbime të Shëndetit Publik”, 38% në programin  “Shërbime të Kujdesit Shëndetësor Parësor”, 28 % në programin “Shërbime të Kujdesit Shëndetësor Dytësor”, 38 % në programin “Rehabilitimi i të Përndjekurve Politikë” dhe 32 % në programin “Perkujdesi Social”.
Sipas zërave përberës të shpenzimeve, sipas raportit të monitorimit të paraqitur nga ana e ministrise situata në fund të 4/mujorit e parë të vitit 2019, paraqitet e tillë:
	                                                                    Shpenzime korente      Shpenzime kapitale
  

	1.Planifikim Menaxhim Administrim                     20                             0 

	2.Shërbime të Kujdesit Shëndetësor Parësor                  40                                 21  

	3.Shërbime të Kujdesit Shëndetësor Dytësor                  29                                20 

	4.Shërbime të Shëndetit Publik                                 30                            6   

	5.Shërbimi Kombëtar i Urgjencës Mjekësore                 11                                   0  

	      6.Përkujdesi Social                                                           32                                46 

	7.Rehabilitimi i të Përndjekurve Politikë                        38                                  0

	                         Totali                                             32                          21                  


Pra sic shikohet nga tabela e mësipërme, shpenzimet korente, në total për ministrinë, janë realizuar në rreth 32% të planit vjetor, ndërsa vërejmë një realizim në nivelin jo të mirë në disa prej tyre, si 11 % në programin “Shërbimi Kombëtar i Urgjencës Mjekësore” dhe 20 % në programin “Planifikim Menaxhim Administrim”.
Shpenzimet për investime për 4/mujorin e parë të vitit 2019, në total, kanë një realizim prej 21% të planit vjetor, një realizim jo i mirë, ku në disa programe investimet kanë një realizim mjaft të ulët ose nuk janë realizuar fare, si në programin “Planifikim Menaxhim Administrimin, “Shërbimi Kombëtar të Urgjencës Mjekësore” dhe “Rehabilitimi i të Përdjkurve Politik”. 
Struktura e shpenzimeve për cdo program sipas buxhetit fillestar 2019, buxhetit me ndryshime dhe realizimit për 4/mujorin e parë të vitit 2019, paraqitet si më poshtë:

	                                                                          Buxh. fillest.   Buxh. ndryshuar    Fakti

	1.Planifikim Menaxhim Administrim                0.7                0.7                  0.5    

	2.Shërbime të Kujdesit Shëndetësor Parësor           13.5                  13.7                    16.8

	3.Shërbime të Kujdesit Shëndetësor Dytësor           40                     40                       36.8 

	4.Shërbime të Shëndetit Publik                                5                           5                        4.7 

	5.Shërbimi Kombëtar i Urgjencës Mjekësore         0.6                        0.6                      0.2

	 6.Përkujdesi Social                                                 38.5                      38.3                    38.9 

	 7.Rehabilitimi i të Përndjekurve Politikë                1.7                         1.7                      2.1

	                       Totali i ministrise                     100%                 100%                 100%


Vërejmë që në strukturën e programeve për 4/mujorin e parë të vitit 2019 ka pasur ndryshime në krahasim me planin e miratuar me ligjin fillestar të buxhetit. 
Duke parë strukturën e realizimit të shpenzimeve në fakt për 4/mujorin e parë të vitit 2019, vërejmë që pjesën më të madhe të shpenzimeve faktike të kësaj ministrie e zënë shpenzimet e realizuara në programin “Shërbime të Kujdesit Shëndetësor Dytësor”, në programin “Përkujdesi Social” dhe “Shërbime të Kujdesit Shëndetësor Parësor” me rreth 92.5 % të totalit të shpenzimeve. 
III. Informacion mbi volumin dhe madhësinë e ndryshimit të buxhetit.
Për të gjitha programet e kësaj ministrie situata në lidhje me ndryshimet në planifikim përfshirë këtu buxhetin fillestar dhe buxhetin me ndryshimet e ndodhura gjatë 4/mujorit të parë të vitit 2018, paraqitet në tabelën e mëposhtme:

                                                                                                                 Në 000/lekë
	Programet
	Buxheti fillestar 
	Buxheti me ndryshime
	Dif (+ose -)

	
	(1)
	(2)
	(3=2-1)

	1.PlanifikimMenaxhim Administrim              
	408,282
	411,470
	3,188

	2.Shërbime të Kujdesit Shëndetësor Parësor
	8,222,433
	8,222,563
	130

	3.Shërbime të Kujdesit Shëndetësor Dytësor
	24,355,738
	24,356,468
	730

	4.Shërbime të Shëndetit Publik
	2,999,412
	3,003,464
	4,052

	5.Shërbimi Kombëtar i Urgjencës Mjekësore
	380,098
	380,298
	200

	6. Përkujdesi Social
	23,487,114
	23,188,614
	-298,500

	  8. Rehabilitimi i të Përndjekurve Politikë
	1,047,300
	1,047,500
	200

	                        TOTALI I MINISTRISE
	60,900,377
	60,610,377
	-290,000


Siç shikohet nga tabela në krahasim me ligjin fillestar plani ka ndryshuar për disa programe. Ndryshimet e planit të buxhetit përfaqësojnë ndryshimet nga fondet e akorduara si fonde shtesë nga fondi i veçantë dhe ndryshimet me VKM.

IV. Krahasimi i të dhënave faktike, të raportit të Ministrisë me të dhënat e thesarit, për të njëjtën periudhë raportuese. 
                                                                                                         Në 000/lekë       
	Programet
	Shpenzime korente
	Shpenzime kapitale
	Totali i shpenzimeve

	
	Min.
	Thes.
	Dif.

	Min.
	Thes.
	Dif. 
	Min.
	Thesari
	Dif.

	Planif.Menaxh.Adminis.              
	79,872
	79,872
	0
	76
	76
	0
	79,948
	79,948
	0

	Shërbime të Kujdesit Parësor
	3,016,765
	3,016,765
	0
	135,996
	135,996
	0
	3,191,059
	3,152,760
	38,3

	Shërbime të Kujdesit Dytësor
	6,474,138
	6,474,138
	0
	349,788
	447,949
	-98,2
	6,823,926
	6,922,087
	-98,2

	Shërbime të Shëndetit Publik
	887,940
	887,940
	0
	3,207
	3,207
	0
	891,148
	891,148
	0

	Shërb.Komb. Urgjencës Mjek.
	39,278
	39,278
	0
	0
	0
	0
	39,278
	39,278
	0

	Përkujdesi Social
	7,250,135
	7,250,135
	0
	64,396
	64,936
	0
	7,315,071
	7,315,071
	0

	Rehab. Përndjek. Politikë
	397,238
	397,238
	0
	0
	0
	0
	397,238
	397,238
	0

	Totali i Ministrise 
	
	18,145,366
	0
	
	652,165
	0
	
	18,797,531
	0


Pra siç shikohet nga tabela ka mospërputhje të të dhënave faktike të raportuara nga ministria me të dhënat faktike të siguruara nga sistemi informatik financiar i qeverisë për për shpenzimet kapitale me financim të huaj në programin “Shërbime të Kujdesit Shëndetësor Dytësor”. 
Nga të dhënat e sistemit Informatik Financiar të Qeverisë dhe ato sipas raportit të monitorimit të Ministrisë së Shëndetësisë dhe Mbrojtjes Sociale konstatojmë se gjatë 4/mujorit të parë të vitit 2019 janë realizuar të ardhura jashtë limit në total 146,093 mijë lekë, nga të cilat shpenzime korente 96,308 mijë lekë dhe shpenzime kapitale 49,785 mijë lekë.
V. Komente dhe rekomandime 
· Vërejmë që të dhënat e raportuara në raportin e monitorimit, nuk janë të sakta sipas formateve të përcaktuara në Udhëzimin nr. 22, datë 17.11.2016, “Për procedurat standarte të monitorimit të buxhetit në njësitë e Qeverisjes Qendrore”.
· Vërejmë që anekset e raportuara në raportin e monitorimit, nuk janë plotësuar korrekt sipas formateve të përcaktuara në Udhëzimin nr. 22, datë 17.11.2016, “Për procedurat standarte të monitorimit të buxhetit në njësitë e Qeverisjes Qendrore”.

· Relacioni shoqërues nuk është një analizë e detajuar e treguesve të monitorimit dhe zërave të shpenzimeve për të argumetuar apo shpjeguar arsyet e mosrealizimeve, por vetëm konstatues.
· Nuk ka analizë të realizimit të produkteve.
· Ka mospërputhje të të dhënave faktike të raportuara nga ministria me të dhënat faktike të siguruara nga sistemi informatik financiar i qeverisë për shpenzimet kapitale me financim të huaj në programin “Shërbime të Kujdesit Shëndetësor Dytësor”. 
VI. Publikimi 

Raporti i Monitorimit për 4/mujorin e parë të vitit 2019, është publikuar në faqen zyrtare të Ministrisë së Shëndetësisë dhe Mbrojtjes Sociale.
